b'\n_START_ARTICLE_\nKilmainham fengsel\n_START_PARAGRAPH_\nKilmainham fengsel (Kilmainham Gaol) er et tidligere fengsel i Inchicore i Dublin. Det er n\xc3\xa5 innredet som museum med fokus p\xc3\xa5 irsk nasjonalisme.\n_START_SECTION_\nHistorie\n_START_PARAGRAPH_\nFengselet ble bygget i 1796, og ble f\xc3\xb8rst kalt New Gaol for \xc3\xa5 skille det fra det gamle fengselet, et helsefarlig fangehull, noen hundre meter unna. I l\xc3\xb8pet av de 140 \xc3\xa5r det fungerte som fengsel ble mange av lederne for den irske uavhengighetskampen plassert der. Robert Emmet satt der inntil han ble henrettet i 1803, og lederne for p\xc3\xa5skeoppr\xc3\xb8ret ble henrettet i fengselets lufteg\xc3\xa5rd i mai 1916. Under den irske borgerkrig ble flere IRA-medlemmer henrettet i Kilmainham._NEWLINE_Det satt ogs\xc3\xa5 mange vanlige kriminelle fanger der, de fleste av dem barn som var for unge for \xc3\xa5 bli transportert til Australia._NEWLINE_I 1924 sluttet Den irske fristaten \xc3\xa5 bruke bygningen som fengsel. Den siste fangen som satt der var Eamon de Valera. Etter en lang prosess restaurerte man bygningen og gjorde det om til museum. Det er spilt inn flere filmer i fengselet, som siden det ble tatt ut av bruk s\xc3\xa5 tidlig er et utmerket eksempel p\xc3\xa5 viktoriansk fengselsarkitektur.'